किसानों को राहत राशि के प्रमाण पत्र बांटे
जिले के विभिन्न हिस्सों में राहत राशि बांटने का सिलसिला शुरू हो गया है। इसी के तहत खातेगांव तहसील कार्यालय में किसान दिवस पर जिला सहकारी केंद्रीय बैंक शाखा द्वारा राहत राशि वितरण कार्यक्रम आयोजित किया गया। इस दौरान विधायक आशीष शर्मा ने कहा किसानों पर जो आर्थिक संकट आया है, उसमें मध्यप्रदेश सरकार उनके साथ है। सरकार प्राकृतिक आपदा से आई संकट की घड़ी में किसानों की हरसंभव मदद कर रही है। कार्यक्रम में किसानों को राहत राशि के प्रमाण पत्र वितरित किए गए।
कार्यक्रम में जनपद अध्यक्ष गुलाबबाई टाडा, अनुविभागीय अधिकारी राजकुमार नागराज, तहसीलदार लाखनसिंह चौधरी, जिला सहकारी केंद्रीय बैंक के राजेंद्रसिंह राजावत सहित अनेक जनप्रतिनिधि व किसान मौजूद थे।
खातेगांव. किसान को प्रमाण पत्र सौंपते हुए विधायक व अन्य।
hin_Deva hin_Deva awa_Deva awa_Deva